বিপিএল শেষে বিশ্ব ইজতেমায় মুশফিকরা
বাংলাদেশ ক্রিকেট দলের সাবেক অধিনায়ক মুশফিকুর রহিম, সোহরাওয়ার্দী শুভসহ কয়েকজন ক্রিকেটার শনিবার টঙ্গীর বিশ্ব ইজতেমা ময়দানে যোগ দিয়েছেন। 







বিদেশী নিবাসে অবস্থান নিয়েই তারা শেষ পর্বের আখেরি মোনাজাতে অংশ নেবেন বলে জানা গেছে। 




শনিবার রাতে সাকিব আল হাসান ও তামিম ইকবালসহ আরও কয়েকজন ক্রিকেটার ইজতেমা ময়দানে পৌঁছানোর কথা রয়েছে বলে জানিয়েছেন বিশ্ব ইজতেমার (নিজামউদ্দিন মারকাজের) মিডিয়া সমন্বয়কারী মো. সায়েম।
সায়েম আরও জানান, নিজামউদ্দিন মারকাজের সা’দ অনুসারীদের আয়োজনে শুক্রবার থেকে তিনদিনের বিশ্ব ইজতেমা শুরু হয়েছে। 
রোববার আখেরি মোনাজাতের মাধ্যমে শেষ হবে এবারের বিশ্ব ইজতেমা। 
এ দফার দ্বিতীয় দিনে জাতীয় ও আন্তর্জাতিক ক্রিকেট অঙ্গনের খ্যাতিমান ক্রিকেটার মুশফিকুর রহিম, সোহরাওয়ার্দী শুভ, জুনায়েদ সিদ্দিকী, রাকিবুল হাসান ও শাহরিয়ার নাফিস ইতিমধ্যে ইজতেমা ময়দানে অবস্থান নিয়েছেন। 
মাশরাফি বিন মর্তুজা এমপি, সাকিব আল হাসান এবং তামিম ইকবালসহ কয়েক ক্রিকেটার আখেরি মোনাজাতে অংশ নিতে শনিবার রাতে ইজতেমা ময়দানে আসার কথা রয়েছে।

বাংলাদেশ ক্রিকেটদলের সাবেক অধিনায়কমুশফিকুর রহিম, সোহরাওয়ার্দী শুভসহ কয়েকজন ক্রিকেটার শনিবার টঙ্গীর বিশ্ব ইজতেমা ময়দানে যোগ দিয়েছেন।